Diari Oficial de la Generalitat Valenciana


Sumari del DOGV 1674, del 29-11-1991 (1991/823351)

ORDRE de 22 de novembre de 1991, de la Conselleria d'Economia i Hisenda, per la qual es desplega el Decret 91/1990, d'11 de juny, que dictava normes per a la concessió d'incentius autonòmiques a la zona de promoció econòmica.
---------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1991/11/22/(1)/dof/vci/html**

### Dades del document

Número de DOGV
:   1674

Data del DOGV
:   29-11-1991

Secció del DOGV
:   DISPOSICIONS GENERALS

Número del document
:   1991/823351


Data del document
:   22-11-1991

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 22 de novembre de 1991, de la Conselleria d'Economia i Hisenda per la qual es desplega el Decret 91/1990, d'11 de juny, que dictava normes per a la concessió d'incentius autonòmics a la zona de promoció econòmica.  
La Conselleria d'Economia i Hisenda té entre els seus objectius la instrumentació d'una política regional que contribuesca a la reducció de les diferències de renda existents, tant en l?interior del territori valencià com respecte d'altres regions espanyoles i europees més desenvolupades. Per a aconseguir aquests objectius, es requereix una actuació de la Generalitat adreçada a fomentar l'activitat econòmica a les zones més desfavorides de la Comunitat, mitjançant la concessió d'incentius a la inversió que fomenten el desenvolupament del seu potencial endogen.  
En conseqüència, i vist el que disposa la disposició final quarta del Decret del Consell 91/90, d?1 1 de juny de 1990, que faculta el Conseller d'Economia i Hisenda per a dictar totes les disposicions que calga per a establir el desenvolupament i l?execució del contingut del decret esmentat,  
ORDENE:  
I. Objecte  
Article primer  
La Conselleria d'Economia i Hisenda podrà concedir subvencions a les empreses que realitzen projectes d'inversió per a aconseguir una distribució més harmònica i equilibrada de les activitats econòmiques dins de la Comunitat Valenciana.  
II. Beneficiaris  
Article segon  
En són possibles beneficiàries les empreses que projecten la realització d'inversions en els municipis de la Comunitat Valenciana que figuren en l'annex I, el nivell d'ocupació de les quals siga inferior a 250 treballadors i el volum de negoci de les quals no supere els 20 milions d'ecus.  
III. Sectors subjectes de promoció  
Article tercer  
1. Seran subjectes de promoció els sectors següents:  
- Indústries extractives i transformadores, especialment les que apliquen tecnologies avançades o utilitzen energies alternatives, i que respecte la normativa comunitària en matèria d'ajudes d'estat.  
- Indústries agro-alimentàries, respectant els criteris sectorials en l?àmbit comunitari.  
- Serveis de suport industrial, considerats així aquells serveis prestats a empreses que afavoresquen significativament els processos de producció i/o la qualitat del producte, i aquells que milloren significativament les estructures comercials.  
- Establiments d'allotjament hoteler o de turisme rural, campaments de turisme, instal·lacions complementàries d'oci d'especial interés i altres ofertes turístiques especialitzades amb incidència en el desenvolupament de la zona.  
IV. Projectes  
Article quart  
1. Podran ser objecte de subvenció la realització de projectes d'inversió dels següents tipus i denominacions.  
a) Projectes de creació de nous establiments innovadors i diversificadors que milloren la competitivitat del teixit productiu, amb una inversió aprovada superior a 18.352.689 pessetes, sempre que generen nous llocs de treball.  
b) Projectes de modernització, entenent per aquests la millora de processos i de productes que incloguen les accions necessàries per a augmentar la productivitat dels recursos de forma significativa; que milloren substancialment la qualitat dels productes i serveis; i, millorar significativament els sistemes de gestió i control, la inversió aprovada dels quals haurà de ser superior a 16.540.602 de pessetes i almenys s'hi mantinga l?ocupació.  
En casos excepcionals, per raons d'ubicació en determinats àmbits territorials, es podran admetre projectes la inversió aprovada dels quals siga superior a 73.653.804 de pessetes.  
2. Excepcionalment, el Consell de la Generalitat Valenciana podrà declarar objecte d'incentiu qualssevol altres beneficiaris, activitats o projectes que, per les seues característiques, tinguen un interés singular en relació amb els objectius proposats. Aquestes excepcions se sotmetran a l'aprovació de la Comissió de la CEE, amb la notificació prèvia d'aquestes, en virtut de l'article 93.3 del Tractat CEE.  
Article cinqué  
Els projectes d'inversió que pretenguen acollir-se a aquest règim de subvencions hauran de complir els requisits següents:  
- Ser viables tècnicament, econòmicament i financerament.  
- Autofinançar-se, almenys, en un 30% de la inversió aprovada. Depenent de l'avaluació de cada projecte podrà exigir-se un percentatge superior.  
- No haver iniciat la inversió en el moment de la presentació de la sol·licitud de la subvenció.  
Article sisé  
1. Es consideraran inversions per a l'incentiu, d'acord amb, l'article quart, les realitzades dins dels conceptes següents:  
- Adquisició dels terrenys estrictament necessaris per a la implantació del projecte.  
- Cost de la infrastructura i la urbanització adequades a les necessitats dels projecte.  
- Cost de l?obra civil vinculada al projecte.  
- Cost dels béns d'equip, llevat els elements de transport exterior i els serveis de telecomunicació bàsics.  
- Investigació i desenvolupament (I+D) que realitze la mateixa empresa i altres actius intangibles lligats a la inversió sol·licitada.  
- Treballs i estudis de planificació, de millora de la qualitat de processos i productes, d'enginyeria de projectes i direcció facultativa dels treballs.  
2. Els conceptes d'inversió assenyalats en l'apartat anterior hauran de ser actius fixos nous o de primer ús. L'adquisició dels terrenys necessaris per a l?execució del projecte tindran la consideració d'actius fixos nous.  
3. En cap cas s'inclourà entre els conceptes d'inversió sobre els quals puguen concedir-se subvencions l?IVA recuperable.  
V. Ajudes  
Article seté  
Les ajudes que podran concedir-se a l?empara d'aquesta ordre consistiran en una subvenció sobre la inversió aprovada. L'import màxim de les ajudes que podran concedir-se no podrà ultrapassar el percentatge del 30% sobre el total de la inversió aprovada.  
L'import total de les ajudes concedides pel Conseller d'Economia i Hisenda no podrà superar el crèdit pressupostari que amb aquesta finalitat hi ha consignat en la secció 16 «Pla de Competitivitat» i la regulació del qual es recull en la disposició addicional novena de la Llei 7/1990, de Pressupostos de la Generalitat Valenciana per a 1991.  
Article vuité  
Per a la valoració de projectes que complesquen els requisits establerts en les disposicions vigents s'utilitzaran els criteris següents:  
L'import de la subvenció guardarà relació amb la quantia total de la inversió aprovada i amb la classe de projecte de què es tracte.  
Es valorarà especialment la generació d'ocupació, la utilització de factors productius de la regió, la incorporació al projecte de tecnologia avançada i d?1 + D, i també l'efecte dinamitzador del projecte en l'economia de la zona on se situe. En el cas de projectes de modernització es tindrà en compte, a més, l'increment de valor afegit derivat del projecte d'inversió i, si s'escau, l'increment de productivitat i el caràcter exportador de l'empresa.  
Article nové  
Cap projecte acollit en aquest règim d'ajudes podrà percebre altres ajudes financeres, qualsevol que siga la naturalesa, l'òrgan o l'administració que les concedesca, excepte les que una vegada acumulades, a la concedida per aquesta disposició, amb l'autorització prèvia de l?òrgan competent per a la concessió de l'ajuda, no ultrapassen el límit màxim del 30% de la inversió, expressat en termes de subvenció neta equivalent.  
Article deu  
La subvenció neta equivalent de les ajudes financeres es calcularà d'acord amb el procediment acordat amb la comissió de les Comunitats Europees.  
VI. Del procediment de concessió de les subvencions  
Article onze  
Les empreses que vullguen sol·licitar les subvencions regulades en aquesta ordre hauran de presentar la petició a la Direcció General d'Economia, abans d'iniciar les inversions.  
L'expedient de sol·licitud s'iniciarà amb la presentació dels documents següents:  
a) Instància adreçada a la Conselleria d'Economia i Hisenda, amb l'imprès normalitzat adjunt.  
b) Declaració de l?empresa, si és el cas, de les subvencions sol·licitades o concedides per al mateix projecte.  
c) Documentació acreditativa de les circumstàncies personals de qui sol·licita o de les del registre, si es tracta d'una societat constituïda i, si estigués en fase de constitució, projecte d'estatuts i dades del promotor.  
d) Justificació, en aquesta data, del compliment formal per part de l?empresa de les seues obligacions fiscals i davant la Seguretat Social.  
e) I, qualsevol informació o documentació addicional que la Direcció General d'Economia considere necessària per a la resolució de l?expedient.  
Article dotze  
L'òrgan competent per a la resolució dels expedients és el Conseller d'Economia i Hisenda.  
Article tretze  
La concessió de les subvencions es notificarà a les persones interessades, les quals hauran de manifestar-ne l'acceptació en un termini màxim de quinze dies hàbils davant la Direcció General d'Economia; transcorregut aquest termini sense haver-la efectuat quedarà sense efecte la concessió.  
L'acceptació dels beneficis comportarà l?obligació per part de la persona interessada de l'acompliment de les condicions determinants de la concessió, de les prescripcions que s'hi imposen i totes les que es deriven del que disposa aquesta ordre i les altres disposicions que li siguen aplicables.  
Quan els beneficis s'atorguen a una societat en vies de constitució, la resolució individual atorgarà un termini de quatre mesos perquè el beneficiari presente la documentació acreditativa de les circumstàncies del registre de la societat. Aquest termini pot ser prorrogat per un període semblant. Quan conclourà aquest termini assenyalat o, si és el cas, la seua prórroga sense haver presentat la documentació es podrà declarar que la persona interessada ha perdut els seus drets i per tant s'arxivarà l?expedient.  
En cap cas es pagarà l?import de la subvenció abans que la societat estiga constituïda i registrada i els òrgans socials hagen acceptat els termes de la concessió.  
VII. Liquidació de les subvencions  
Article catorze  
1. El beneficiari podrà sol·licitar a l?òrgan competent la liquidació total de la subvenció, si ha realitzat totes les inversions o liquidacions parcials a mesura que realitze les inversions. En l?últim supòsit, caldrà que s'aporten garanties a favor de la Comunitat Valenciana que prèviament hagen estat determinades per aquesta..  
2. Les sol·licituds de cobrament de subvenció s'ajustaran al model que establesca la Direcció General d'Economia i duran adjunts els documents següents:  
a) Justificació, en aquesta data, del compliment formal per part de l'empresa de les seues obligacions fiscals i davant la Seguretat Social.  
b) Justificació de les inversions efectivament realitzades i del compliment de les condicions establertes en la resolució individual.  
c) La garantia corresponent, si escau.  
3. La resolució individual podrà establir el nombre de liquidacions que podran presentar-se per a cada projecte.  
VIII. Incidències posteriors a la concessió  
Article quinze  
1. La Direcció General d'Economia resoldrà les incidències relatives a l'expedient de concessió de les subvencions que hi haja després de la concessió, i especialment en els supòsits de:  
- Canvis de titularitat.  
- Canvis d'ubicació.  
- Modificacions de l'activitat.  
- Pròrrogues per a l'execució del projecte i per al compliment de les condicions particulars de la concessió.  
- Modificacions justificades del projecte inicial, sempre que aquestes no comporten un augment de les subvencions concedides i/o reducció de la inversió aprovada o del nombre dels llocs de treball.,  
2. Les modificacions justificades del projecte inicial que comporten una variació de la subvenció, de l'import de la inversió aprovada o de la creació d'ocupació, se sotmetran als tràmits establerts per a la valoració d'un nou projecte, sense que s'apliquen en aquest cas el requisit de no iniciació de les inversions en el moment de plantejar les modificacions.  
IX. Control i inspecció  
Article setze  
La Direcció General d'Economia vigilarà l'adequada aplicació de les subvencions i per a això podrà realitzar inspeccions i comprovacions i demanar la informació que considere oportuna.  
Article disset  
1. Una vegada acabada l?execució del projecte, l?òrgan competent comprovarà que aquest s'ha executat d?acord amb les condicions establertes en la resolució individual.  
2. Si el projecte no s'ha executat d?acord amb les condicions establertes, s'analitzaran les causes i l'abast de l?incompliment i es podrà concedir una prórroga per a l?execució completa del projecte o, si escau, iniciar l?expedient d'incompliment de les obligacions del beneficiari.  
3. Quan s'acreditarà que l?incompliment no és imputable a l?empresa beneficiària, i no resulte de gran entitat o les circumstàncies d'interés públic així ho aconsellen, la Direcció General d'Economia podrà optar per incoar expedient de modificació del projecte inicial, mitjançant el procediment corresponent dels establerts en l'article quinze.  
Article divuit  
1. L'expedient d'incompliment serà iniciat per la Direcció General d'Economia mitjançant comunicació al beneficiari de les causes que poden determinar-lo i se li concedirà un termini de quinze dies perquè formule les al·legacions que estime convenients.  
2. Una vegada presentades les al·legacions o transcorregut el termini de quinze dies hàbil sense contestació per part del beneficiari, la direcció general trametrà les actuacions, junt amb la seua proposta, al Conseller d'Economia i Hisenda perquè adopte la resolució que pertoque.  
Article dinou  
1. L'incompliment per raons imputables al beneficiari de les obligacions imposades com a conseqüència de la concessió de les subvencions i el falsejament, la inexactitud o l'omissió en les dades subministrades que hagen servit de bases per a la concessió esmentada donarà lloc a la pèrdua total o parcial dels beneficis, al consegüent reintegrament, amb pagament dels interessos de demora que corresponguen, i a una multa del triple de la quantia dels beneficis, segons la gravetat de l?incompliment i sense perjudici de l'aplicació, quan pertocarà, dels preceptes sobre delicte fiscal.  
2. L'Administració podrà exercir l'acció de responsabilitat contra els administradors de les empreses infractores pels danys ocasionats a la Comunitat Valenciana.  
DISPOSICIO TRANSITORIA  
Totes les sol·licituds presentades en la Conselleria d'Economia i Hisenda a l'empara del RD 883/89, de 14 de juliol, no resoltes en la data de l'entrada en vigor d'aquesta ordre, s'hi podran acollir i en aquest cas únicament es requerirà la presentació de la documentació assenyalada en l'article onze, apartat a).  
DISPOSICIO FINAL  
Aquesta ordre entra en vigor el mateix dia de la publicació en el Diari Oficial de la Generalitat Valenciana.  
València, 22 de novembre de 1991.  
El Conseller d'Economia i Hisenda,   
ANTONI BIRLANGA CASANOVA  
ANNEX I  
Zona de Promoció Econòmica de la Comunitat Valenciana  
CASTELLO  
Els Ports.  
Castellfort  
Cinctorres  
Forcall  
Herbés  
Mata de Morella, la  
Morella  
Olocau del Rey  
Palanques  
Portell de Morella  
Todolella  
Vallibona  
Villores  
Zorita del Maestrazgo  
L?Alt Maestrat.  
Albocácer  
Ares del Maestre  
Benasal  
Catí  
Culla  
Tírig  
Torre Embesora  
Villafranca del Cid  
Villar de Canes  
El Baix Maestrat:  
Cálig  
Canet lo Roig  
Castell de Cabres  
Cervera del Maestre  
Chert  
Jana, la  
Fluebla de Benifasar  
Rosell  
Salsadella  
San Jorge  
Sant Mateu  
San Rafael del Río  
Santa Magdalena de Pulpis  
Traiguera  
L?Alcalatén:  
Adzaneta  
Aleora  
Benafigos  
Costur  
Chodos  
Figueroles  
Lucena del Cid  
Useres, les  
Vistabella del Maestrazgo,  
La Plana Alta:  
Benlloch  
Cuevas de Vinromá  
Serratella  
Sierra Engarcerán  
Torre Endoménech  
Vall d'Alba  
Villafamés  
Villanueva de Alcolea  
La Plana Baixa:  
Aín Alcudia de Veo   
Onda   
Ribesalbes   
Sueras  
Tales  
Alto Palancia:  
Algimia de Almonacid  
Almedíjar  
Altura  
Azuébar  
Barracas  
Bejís  
Benafer  
Castellnovo  
Caudiel  
Chóvar  
Gaibiel  
Gátova  
Geldo  
Higueras  
Jérica  
Matet  
Navajas  
Pavías  
Pina de Montalgrao  
Sacañet  
Segorbe  
Soneja  
Sot de Ferrer  
Teresa  
Toras  
El Toro  
Vall de Almonacid  
Viver  
Alto Mijares.  
Arañuel  
Argelita  
Ayódar  
Castillo de Villamalefa  
Cirat  
Cortes de Arenoso  
Espadilla  
Fanzara  
Fuente la Reina  
Fuentes de Ayódar  
Ludiente  
Montán  
Montanejos  
Puebla de Arenoso  
Toga  
Torralba del Pinar  
Torrechiva  
Vallat  
Villahermosa del Río  
Villamalur  
Villanueva de Viver  
Zucaina  
La Vall d'Uixó.  
La Vall d'Uixó   
Nules   
Almenara   
Moncófar   
Chilches  
VALENCIA  
Rincón de Ademuz:  
Ademuz   
Casas Altas   
Casas Bajas   
Castielfabib   
Puebla de San Miguel   
Torrebaja   
Vallanca  
Los Serranos:  
Alcublas  
Alpuente  
Andilla  
Aras de Alpuente  
Benagéber: San Antonio de Benagéber  
Bugarra  
Calles  
Chelva  
Chulilla  
Domeño  
Gestalgar  
Higueruelas  
Losa del Obispo  
Pedralba  
Sot de Chera  
Titaguas  
TuéJar  
Villar del Arzobispo  
La Yesa  
El Camp de Túria:  
Benaguasil   
Benisanó   
Bétera   
Casinos   
Llíria   
Loriguilla   
Marines   
Náquera   
Olocau   
Pobla de Vallbona, la  
Riba-roja de Túria   
Serra  
Vilamarxant  
La Plana de Utiel-Requena:  
Camporrobles   
Caudete de las Fuentes   
Chera   
Fuenterrobles   
Requena   
Sinarcas   
Utiel   
Venta del Moro   
Villagordo del Gabriel  
La Hoya de Buñol:  
Alborache   
Buñol.   
Cheste   
Chiva   
Dos Aguas   
Godelleta   
Macastre   
Siete Aguas   
Yátova  
El Valle de Ayora:  
Ayora  
Cofrentes  
Cortes de Pallás  
Jalance  
Jarafuel  
Teresa de Cofrentes  
Zarra  
La Ribera Alta:  
Montserrat   
Montroy   
Real de Montroy   
Sellent   
Turís  
La Canal de Navarrés:  
Anna  
Bicorp  
Bolbaite  
Chella  
Enguera  
Millares  
Navarrés  
Quesa  
La Costera:  
Alcudia de Crespins, l'  
Barxeta  
Canals  
Cerdá  
Estubeny  
Font de la Figuera, la  
Genovés  
La Granja de la Costera  
Xàtiva  
Lugar Nuevo de Fenollet  
Llanera de Ranes  
Llosa de Ranes  
Moixent  
Montesa  
Novetlé  
Rotglá y Corbera  
Torrella  
Vallada  
Vallés  
Vall d?Albaida:  
Adzaneta de Albaida  
Agullent  
Albaida  
Alfarrasí  
Aielo de Malferit  
Ayelo de Rugat  
Bélgida  
Bellús  
Beniatjar  
Benicolet  
Benigánim  
Benisoda  
Benisuera  
Bocairent  
Bufalí  
Carrícola  
Castelló de Rugat  
Quatretonda  
Fontanares  
Guadasequies  
Llutxent  
Montaverner  
Montichelvo  
Olleria, l'  
Ontinyent  
Otos  
Palomar, el  
Pinet, el  
Pobla del Duc, la  
Ráfol de Salem  
Rugat  
Salem  
Sempere  
Terrateig  
ALACANT  
El Comtat.  
Agres  
Alcocer de Planes  
Alcolecha  
Alfafara  
Almudaina  
Alquería de Aznar  
Balones  
Benasau  
Beniarrés  
Benilloba  
Benillup  
Benimarfúll  
Benimasot  
Cocentaina  
Cuatretondeta  
Facheca  
Famorca  
Gaianes  
Gorga  
Orxa,l'  
Millena  
Muro de Alcoy  
Planes  
Tollos  
L?Alcoià:  
Alcoi  
Bañeres  
Benifallim  
Castalla  
Ibi  
Onil  
Penáguila  
Tibi  
Alt Vinalopó:   
Benejama   
Biar   
Campo de Mirra   
Cañada   
Salinas  
Sax   
Villena  
Vinalopó Mitjá:  
Algueña   
Aspe   
Elda   
Hondón de las Nieves   
Hondón de los Frailes   
Monforte del Cid   
Monóvar   
Novelda   
Petrel   
Pinoso   
Romana, la   
Vall de Alcalá  
Baix Vinalopó:  
Crevillente  
Elx  
Santa Pola  
Baix Segura:   
Albatera   
Algorfa   
Almoradí   
Benejúzar   
Beniferri   
Benijófar   
Bigastro   
Callosa de Segura   
Catral   
Cox   
Daya Nueva   
Daya Vieja   
Dolores   
Formentera del Segura   
Granja de Rocamora   
Guardamar de Segura   
Jacarilla   
Orihuela   
Pilar de la Horadada   
Rafal   
Redován   
Rojales   
San Fulgencio   
San Miguel de Salinas   
Torrevieja


Còpia Permalink ELI